काठमाडौँ– अविरल वर्षासँग देशैभरि आएको बाढी–पहिरोका कारण स्वास्थ्यमा आउन सक्ने जोखिम न्यूनीकरण गर्न स्वास्थ्य मन्त्रालयले निर्देशन जारी गरेको छ। स्वास्थ्य मन्त्री गिरिराजमणी पोखरेलको निर्देशनअनुसार स्वास्थ्य सचिव डा. किरण रेग्मीको अध्यक्षतामा बसेको विपद् व्यवस्थापन निर्देशन समितिको बैठकले देशभरिका स्वास्थ्य संस्था र स्वास्थ्यकर्मीलाई १० वटा निर्देशन जारी गरेको हो।
